31999R2762
L 331/59
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2762/1999 НА КОМИСИЯТА
от 22 декември 1999 година
за адаптиране на максималното годишно риболовно усилие за някои риболовни райони
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EO) № 2027/95 на Съвета от 15 юни 1995 г. за създаване на система за управление на риболовното усилие по отношение на определени риболовни зони и ресурси на Общността (1), изменен с Регламент (EO) № 149/1999 (2), и по-специално второто тире на член 4 от него,
(1)
като има предвид, че второто тире на член 4 от Регламент (EO) № 2027/95 постановява, че Комисията, по молба на дадена държава-членка, предприема подходящи мерки така че въпросната държава-членка да може да лови риба от квотите си в съответствие с член 6, параграф 2, алинея трета от Регламент (EO) № 685/95 на Съвета от 27 март 1995 г. относно управлението на риболовното усилие по отношение на определени риболовни зони и ресурси на Общността (3);
(2)
като има предвид, че Испания е поискала Комисията да адаптира максималното годишно риболовно усилие, разрешено на нейните риболовни кораби чрез прехвърляне на част от риболовното усилие за статични риболовни уреди до това за теглените уреди, в случай на риболовна дейност, насочена към дънни видове, така че риболовните кораби, плаващи под испански флаг, да са в състояние да използват напълно годишно разпределените квоти съгласно регламентите на Общността;
(3)
като има предвид, че това прехвърляне на риболовно усилие включва само просто адаптиране, което не променя съществуващия баланс и дава възможност първоначално определените нива на риболовно усилие да бъдат адаптирани съгласно сегашното състояние на флота и риболовната дейност да бъде така разнообразена, че да включва други дънни видове риба;
(4)
като има предвид, че настоящият регламент трябва да влезе в сила незабавно, за да позволи на Испания да се възползва по-добре от своите квоти;
(5)
като има предвид, че мерките, предвидени в настоящия регламент, са в съответствие със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Максималното годишно риболовно усилие за Кралство Испания по отношение на дънните риби, използвайки теглени и статични риболовни уреди, както е посочено в приложението към Регламент (EO) № 2027/95 на Съвета, се адаптира, както е определено в приложението към настоящия регламент.
Член 2
Настоящият регламент влиза в сила в деня след неговото публикуване в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1999 година.